Diari Oficial de la Generalitat Valenciana


Sumari del DOGV 4335, del 13-09-2002 (2002/9694)

Notificació a Promociones Bejalm, SL. Expedient número DFV 417/1999.
--------------------------------------------------------------------

### Dades del document

Número de DOGV
:   4335

Data del DOGV
:   13-09-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/9694


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Promociones Bejalm, SL. Expedient número DFV 417/1999. [2002/Q9694]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a la notificació de la resolució a Promociones Bejalm, SL, amb expedient DFV 417/1999.
  
Vist el procediment sancionador DFV 417/1999, seguit contra Promociones Bejalm, SL, per infracció del règim legal que regula els habitatges de protecció oficial.
  
Resultant que, amb data 22 d'octubre de 2001, l'instructor del procediment elevava l'oportuna proposta de resolució.
  
Resultant que a esta formula al·legacions la representació de Construcciones Mazati, SL.
  
Resultant que les dites al·legacions no són d'estimar, segons el que establix el primer considerant de la proposta de resolució, que es té ací per reproduït en nom de l'economia procedimental; així mateix, la imputació ho és d'acord amb l'informe tècnic de 18 de gener de 2001, així com les deficiències demandades i la quantia de la sanció és degudament ponderada quasi en la quantia mínima legal. Considerant que no s'ha donat compliment a l'últim requeriment, per la qual cosa correspon continuar la tramitació del procediment.
  
Considerant que en la tramitació del procediment s'han observat les normes contingudes en el Reial Decret 1.398/1993, de 4 d'agost, i supletòriament les contingudes en el títol IX de la Llei de Règim Jurídic de les Administracions Públiques.
  
Considerant que és competència d'este Servici Territorial d'Arquitectura i Habitatge la resolució del present procediment, d'acord amb el que disposa el Decret del Govern Valencià 110/2000, de 18 de juliol.
  
Vists els preceptes legals citats, la Llei 1/1997, de 21 de febrer, de la Generalitat Valenciana, la Llei de Règim Jurídic de les Administracions Públiques, i la resta de normes de general i pertinent aplicació, el cap del Servici Territorial d'Arquitectura i Habitatge dicta la següent resolució:
  
1. Imposar a l'expedientat, com a autor d'una falta molt greu, prevista i sancionada com a tal en l'article 6.10 de la Llei 1/1997, una multa de 4.207,08 euros (quatre mil dos-cents set euros i huit cèntims).
  
2. Obligar l'expedientat al fet que per si o a la seua costa realitze en el termini de 15 dies les obres següents:
  
S'executaran i es condicionaran amb elements constructius necessaris i suficients les deficiències observades, i estes s'ajustaran a les característiques descrites en el projecte d'execució i plec de condicions.
  
Deficiències observades:
  
- Clavillament en els punts d'unió dels forjats amb les parets exteriors de tancament, tant en la façana com en el celobert.
  
- Solcs produïts pel vessament de l'aigua en el lluït dels paraments verticals, a causa de filtracions a través de la coberta en el cassetó de caixa d'escala i sala de màquines.
  
- Taques en els paraments horitzontals a causa de filtracions d'aigua a través de la coberta en l'habitatge porta 25.
  
Contra esta resolució, que no posa fi a la via administrativa, es podrà interposar recurs d'alçada davant del director general d'Arquitectura i Habitatge de la Conselleria d'Obres Públiques, Urbanisme i Transports, en el termini d'un mes, comptador des del sendemà de la recepció de la present notificació, de conformitat amb el que preveu l'article 162.3 del Reglament d'Habitatges de Protecció Oficial de 24 de juliol de 1968, en relació amb l'article 114 de la Llei de Règim Jurídic de les Administracions Públiques.
  
Cas que la part dispositiva de la resolució ordene l'execució d'obres i, independentment de l'anterior, se'l requerix formalment, d'acord amb el que disposa l'article 13 de la Llei 1/1997, de 21 de febrer, de la Generalitat Valenciana, perquè les execute en el termini fixat, i se li advertix que, si no és així, correspondrà a l'administració realitzar la seua execució forçosa, i se li imposaran successives multes coercitives, en relació amb l'article 96 de la Llei de Règim Jurídic de les Administracions Públiques i les disposicions concordants del Reial Decret Llei 31/1978 i Reial Decret 3.148/1978, de 31 d'octubre i 10 de novembre, respectivament.
  
S'advertix igualment que, si s'incomplix l'anterior requeriment, es podrà instruir nou expedient sancionador, de conformitat amb el que establix l'article 166 del Reglament d'Habitatges de Protecció Oficial.